section_heading: Životopis i amaterska karijera
paragraph_text: Na OI 1984. u Los Angelesu, postao je prvim jugoslavenskim športašem koji je osvojio zlatno odličje bez borbe. Josipović je ostao bez protivnika, nakon što je jugoslavenski sudac Gligorije Novičić, u drugoj poluzavršnoj borbi diskvalificirao američkog boksača Evandera Holyfielda u borbi protiv novozelandskog Kevina Barryja, nakon što je udario (i nokautirao) protivnika nakon sučeva znaka za prekid borbe.